nvidia/miracl-vision huggingface dataset:
เจ้าจอมทับทิม ในรัชกาลที่ 4 (วัชโรทัย)

เจ้าจอมทับทิม ในรัชกาลที่ 4 (สกุลเดิม วัชโรทัย) เป็นธิดาคนหนึ่งของพระจำนงภูษิต (อยู่ วัชโรทัย) สืบเชื้อสายมาแต่ข้าหลวงเดิมในรัชสมัยพระบาทสมเด็จพระพุทธยอดฟ้าจุฬาโลก ซึ่งกรมพระยาดำรงราชานุภาพตรัสเล่าถึงต้นสกุลวัชโรทัยว่า เป็นผู้เชิญพระกลดกั้นพระบาทสมเด็จพระพุทธยอดฟ้าจุฬาโลกขณะดำรงพระอิสริยยศเป็นเจ้าพระยาจักรีเมื่อครั้งศึกอะแซหวุ่นกี้ขอดูตัวคราวสงครามไทย-พม่า พ.ศ. 2318  พระจำนงภูษิตผู้เป็นบิดาเป็นข้าราชการสำนักกรมพระภูษามาลา ได้ถวายธิดาชื่อ ทับทิม เข้ารับราชการเป็นเจ้าจอมในพระบาทสมเด็จพระจอมเกล้าเจ้าอยู่หัว และดำรงชีวิตอย่างปกติตลอดจนสิ้นอายุขัย บทความชีวประวัตินี้ยังเป็นโครง คุณสามารถช่วยวิกิพีเดียได้โดยการเพิ่มเติมข้อมูล
สมาชิกสภาผู้แทนราษฎรจังหวัดแม่ฮ่องสอน

จังหวัดแม่ฮ่องสอน มีเขตเลือกตั้งสมาชิกสภาผู้แทนราษฎร 2 เขต (สำหรับการเลือกตั้ง พ.ศ. 2566) และมีสมาชิกสภาผู้แทนราษฎรแบบแบ่งเขตเลือกตั้งได้ 2 คน จากทั้งหมด 400 คนทั่วประเทศในสภาผู้แทนราษฎรไทย หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยจังหวัดแม่ฮ่องสอนมีสมาชิกสภาผู้แทนราษฎรคนแรก คือ นายบุญสิริ เทพาคำ
พระพรหมจริยาจารย์ (สมุท รชตวณฺโณ)

พระพรหมจริยาจารย์ (สมุท รชตวณฺโณ) น.ธ.เอก ป.ธ.7 เป็นพระราชาคณะเจ้าคณะรอง อดีตกรรมการมหาเถรสมาคม เจ้าคณะใหญ่หนใต้ และเจ้าอาวาสวัดเบญจมบพิตรดุสิตวนารามราชวรวิหาร พระพรหมจริยาจารย์ มีนามเดิมว่าสมุท รัชฏาวรรณ เกิดเมื่อวันเสาร์ที่ 5 มิถุนายน พ.ศ. 2463 ตรงกับวันแรม 4 ค่ำ เดือน 7 ปีวอก ณ บ้านเลขที่ 74 หมู่ที่ 4 ตำบลบางระกำ อำเภอโพธิ์ทอง จังหวัดอ่างทอง โยมบิดา-โยมมารดาชื่อนายฟอง และนางแก้ว รัชฏาวรรณ ในช่วงวัยเยาว์ สำเร็จการศึกษาชั้นประถมบริบูรณ์ ณ โรงเรียนประชาบาลวัดโบสถ์ราษฎร์ศรัทธา ตำบลบางระกำ อำเภอโพธิ์ทอง จังหวัดอ่างทอง เมื่อสมัยเป็นเด็ก ได้เข้ามาอยู่วัดเบญจมบพิตรฯ เป็นศิษย์วัดเรียนบาลี ซึ่งเป็นศิษย์วัดรุ่น “ราชปะแตน” คือ นุ่งผ้าโจงกระเบน เสื้อราชปะแตนขาวอย่างชาววัง กระทั่งอายุได้ 16 ปี ได้เข้าพิธีบรรพชาเป็นสามเณร เมื่อวันที่ 3 มิถุนายน พ.ศ. 2479 ณ วัดเบญจมบพิตรดุสิตวนาราม แขวงดุสิต เขตดุสิต กรุงเทพมหานคร โดยมีสมเด็จพระอริยวงศาคตญาณ สมเด็จพระสังฆราช (ปลด กิตฺติโสภโณ) ครั้งดำรงพระสมณศักดิ์ที่พระธรรมโกศาจารย์ เป็นพระอุปัชฌาย์ ต่อมาเมื่ออายุครบ 20 ปีบริบูรณ์ ได้เข้าพิธีอุปสมบทเป็นพระภิกษุ เมื่อวันที่ 27 พฤษภาคม พ.ศ. 2483 ณ พระอุโบสถวัดเบญจมบพิตรดุสิตวนาราม อุปสมบทในพระบรมราชูปถัมภ์ โดยมีสมเด็จพระอริยวงศาคตญาณ สมเด็จพระสังฆราช สกลมหาสังฆปริณายก (ปลด กิตฺติโสภโณ) ครั้งดำรงพระสมณศักดิ์ที่พระพรหมมุนี เป็นพระอุปัชฌาย์ พระมงคลวัตรกวี (คอน นนฺทิโย ป.ธ
ตฤณญา มอร์สัน

ตฤณญา มอร์สัน (เกิด 30 มีนาคม พ.ศ. 2540) ชื่อเล่น แคท เป็นนักแสดงหญิงลูกครึ่งไทย–อังกฤษ อดีตนักแสดงสังกัดสถานีวิทยุโทรทัศน์ไทยทีวีสีช่อง 3 เป็นที่รู้จักกับบทบาท "กรรัมภา" จากซีรีส์เรื่อง สื่อรักสัมผัสหัวใจ (2555–2556) แคทเธอรีน ณิชารัตน์ มอร์สัน หรือ ตฤณญา มอร์สัน ชื่อเล่น แคท เกิดเมื่อวันที่ 30 มีนาคม พ.ศ. 2540 เป็นนักแสดงลูกครึ่งไทย-อังกฤษ จบการศึกษาระดับชั้นมัธยมศึกษาตอนปลายจาก โรงเรียนศรีวิกรม์ และระดับปริญญาตรีจาก คณะศิลปศาสตร์ มหาวิทยาลัยธรรมศาสตร์ เอกอังกฤษอเมริกันศึกษา ตฤณญาเริ่มเข้าสู่วงการปี 2555 จากการเปิดรับสมัครคัดเลือกนางเอกหน้าใหม่เพื่อให้มาแสดงโปรเจกต์ The Sixth Sense สื่อรักสัมผัสหัวใจ ตฤณญามีผลงานที่ผ่านมาไม่ว่าจะเป็น เดินแบบ, ถ่ายนิตยสาร, ถ่ายโฆษณา และ แสดงละครเรื่อง The Sixth Sense สื่อรักสัมผัสหัวใจ (2555) รับบท กรรัมภา / แก้ม
มูนดู

มูนดู (Moundou) เป็นเมืองใหญ่เป็นอันดับ 2 ของประเทศชาด อยู่ห่างจากกรุงอึนจาเมนาไปทางทิศตะวันออกเฉียงใต้ 388 กม. เป็นเมืองใหญ่ ศูนย์กลางอุตสาหกรรม มีชื่อเสียงด้านการผลิตเบียร์ ฝ้าย และน้ำมัน บทความประเทศ ดินแดน หรือเขตการปกครองนี้ยังเป็นโครง คุณสามารถช่วยวิกิพีเดียได้โดยการเพิ่มเติมข้อมูล
กัมพูชายุคใหม่

หลังการล่มสลายของกัมพูชาประชาธิปไตย กัมพูชาตกอยู่ภายใต้การรุกรานของเวียดนามและรัฐบาลที่นิยมฮานอยซึ่งก่อตั้งสาธารณรัฐประชาชนกัมพูชา สงครามกลางเมืองหลัง พ.ศ. 2523 เป็นการสู้รบระหว่างกองทัพประชาชนปฏิวัติกัมพูชาของรัฐบาลกับแนวร่วมเขมรสามฝ่ายซึ่งถือเป็นรัฐบาลพลัดถิ่นของกลุ่มต่างๆสามกลุ่มคือ พรรคฟุนซินเปกของพระนโรดม สีหนุ พรรคกัมพูชาประชาธิปไตยหรือเขมรแดง และแนวร่วมปลดปล่อยแห่งชาติประชาชนเขมร มีการเจรจาสันติภาพตั้งแต่ พ.ศ. 2532 และนำไปสู่การประชุมสันติภาพที่ปารีสเพื่อสงบศึกใน พ.ศ. 2534 ในที่สุดมีการจัดการเลือกตั้งโดยสหประชาชาติใน พ.ศ. 2536 เพื่อเริ่มต้นฟื้นฟูประเทศ พระนโรดม สีหนุกลับมาเป็นกษัตริย์อีกครั้ง มีการจัดตั้งรัฐบาลผสม หลังจากมีการเลือกตั้งโดยปกติใน พ.ศ. 2541 การเมืองมีความมั่นคงขึ้น หลังการล่มสลายของเขมรแดง ใน พ.ศ
เรซิเดนต์อีวิล 6

เรซิเดนต์อีวิล 6 (อังกฤษ: Resident Evil 6)[a] เป็นวิดีโอเกมยิงมุมมองบุคคลที่สามที่พัฒนาและเผยแพร่โดยแคปคอม จากภาคหลักในซีรีส์เรซิเดนต์อีวิล เรซิเดนต์อีวิล 6 ได้วางจำหน่ายในระบบเพลย์สเตชัน 3 และเอกซ์บอกซ์ 360 ในเดือนตุลาคม ค.ศ. 2012 และสำหรับไมโครซอฟท์ วินโดวส์ ในเดือนมีนาคม ค.ศ. 2013 ผู้เล่นควบคุมคริส เรดฟีลด์, ลีออน เอส. เคนเนดี, เจค มุลเลอร์ และเอดา วอง ในขณะที่พวกเขาเผชิญหน้ากับกองกำลังที่อยู่เบื้องหลังการโจมตีของผู้ก่อการร้ายทางชีวภาพทั่วโลก โดยเรื่องราวมีศูนย์กลางอยู่ที่การต่อสู้ที่สานสัมพันธ์กันทั้งสี่ศึก และทุกศึกมีสไตล์ที่เป็นเอกลักษณ์ทั้งโทนและรูปแบบการเล่น เกมดังกล่าวได้รับการวางแนวคิดใน ค.ศ. 2009 และเข้าสู่การพัฒนาเต็มรูปแบบในปีถัดไปภายใต้ผู้อำนวยการสร้างเรซิเดนต์อีวิล 4 ฮิโรยูกิ โคบายาชิ ซึ่งมีพนักงานพัฒนามากกว่า 600 คน ส่งผลให้เป็นการผลิตที่ใหญ่ที่สุดของแคปคอม เรซิเดนต์อีวิล 6 ได้รับการวิจารณ์ที่หลากหลายจากนักวิจารณ์ ซึ่งวิพากษ์วิจารณ์เกี่ยวกับการต่อสู้ที่สานสัมพันธ์กัน และการออกไปจากเค้ามูลสยองขวัญเอาชีวิตรอดของแฟรนไชส์ แม้จะมีการวิพากษ์วิจารณ์เหล่านี้ แต่เกมดังกล่าวขายได้มากกว่า 10 ล้านชุด เกมนี้ได้รับการเผยแพร่อีกครั้งพร้อมเนื้อหาที่ดาวน์โหลดได้ทั้งหมดสำหรับเพลย์สเตชัน 4 และเอกซ์บอกซ์วันในเดือนมีนาคม ค.ศ. 2016 รวมถึงสำหรับนินเท็นโด สวิตช์ ในเดือนตุลาคม ค.ศ. 2019 ซึ่งตามมาด้วยเรซิเดนต์อีวิล 7: ไบโอฮาซาร์ด เรซิเดนต์อีวิล 6 ช่วยให้ผู้เล่นสามารถเลือกระหว่างสี่สถานการณ์ที่มีเนื้อเรื่องที่เชื่อมต่อกันโดยมีศูนย์กลางอยู่ที่เจ้าหน้าที่กองปฏิบัติการเฝ้าระวังความมั่นคง (DSO) ลีออน เอส
ทะเลทรายธาร์

ทะเลทรายธาร์ (ฮินดี: थर मरुस्थल; อูรดู: صحرائے تھار; อังกฤษ: Thar Desert) หรือเรียกอีกชื่อว่า ทะเลทรายอินเดียใหญ่ (อังกฤษ: Great Indian Desert) เป็นทะเลทรายขนาดใหญ่ ตั้งอยู่ทางตะวันตกเฉียงเหนือของประเทศอินเดียและปากีสถาน มีพื้นที่มากกว่า 200,000 ตร.กม. (77,000 ตร.ไมล์) ถือเป็นพื้นที่แห้งแล้งที่ใหญ่เป็นอันดับ 9 ของโลก ประมาณร้อยละ 85 ของทะเลทรายธาร์อยู่ในอินเดีย และประมาณร้อยละ 15 อยู่ในปากีสถาน ทะเลทรายธาร์กินพื้นที่ทางภูมิศาสตร์ของอินเดียรวมประมาณร้อยละ 4.56 ทะเลทรายมากกว่าร้อยละ 60 ตั้งอยู่ในรัฐราชสถาน ส่วนที่เหลือกระจายไปในรัฐคุชราต, รัฐปัญจาบ และรัฐหรยาณา และส่วนที่กระจายในปากีสถานอยู่ในแคว้นสินธ์ และแคว้นปัญจาบ (ส่วนทะเลทรายในแคว้นหลังถูกเรียกเป็นทะเลทรายโชลิสถาน) ทะเลทรายล้อมรอบด้วยทิวเขาอะราวัลลีทางด้านตะวันออก แม่น้ำคงคาทางด้านตะวันตก แม่น้ำสัตเลชทางด้านเหนือ และทะเลอาหรับทางด้านใต้ บทความเกี่ยวกับภูมิศาสตร์นี้ยังเป็นโครง คุณสามารถช่วยวิกิพีเดียได้โดยการเพิ่มเติมข้อมูล
ชเวรีน

ชเวรีน (เยอรมัน: Schwerin, ออกเสียง: [ʃveˈʁiːn] ⓘ) เป็นเมืองหลวงและเมืองใหญ่อันดับสองของรัฐเมคเลินบวร์ค-ฟอร์พ็อมเมิร์น รัฐทางตอนเหนือของเยอรมนี ในปลายปี ค.ศ. 2009 มีประชากร 95,041 คน ตั้งอยู่บนฝั่งตะวันตกเฉียงใต้ของทะเลสาบชเวรีน ผลิตบุหรี่ เภสัชภัณฑ์ มีอุตสาหกรรมแปรรูปอาหาร ชเวรีนเป็นเมืองพี่น้องกับเมืองดังนี้: บทความประเทศ ดินแดน หรือเขตการปกครองนี้ยังเป็นโครง คุณสามารถช่วยวิกิพีเดียได้โดยการเพิ่มเติมข้อมูล
บิเอดมา

บิเอดมา (สเปน: Viedma) เป็นเมืองหลวงและเมืองใหญ่เป็นอันดับ 4 ของรัฐริโอเนโกร ทางตอนกลาง-ใต้ ของประเทศอาร์เจนตินา มีประชากร 47,246 คน (ค.ศ. 2001) ตั้งอยู่ริมฝั่งทางใต้ของแม่น้ำเนโกร อยู่ห่างจากชายฝั่งมหาสมุทรแอตแลนติกราว 30 กม. บทความประเทศ ดินแดน หรือเขตการปกครองนี้ยังเป็นโครง คุณสามารถช่วยวิกิพีเดียได้โดยการเพิ่มเติมข้อมูล
อนุสาวรีย์วีรไทย

อนุสาวรีย์วีรไทย หรือ อนุสาวรีย์พ่อจ่าดำ เป็นอนุสาวรีย์สร้างขึ้น เพื่อรำลึกความกล้าหาญของทหารไทย ใน สงครามโลกครั้งที่สอง ตั้งอยู่บริเวณภายในค่ายวชิราวุธ กองทัพภาคที่4 ต.ปากพูน อ.เมือง นครศรีธรรมราช... อนุสาวรีย์วีรไทย หรือที่ชาวเมืองนครฯ เรียกกันว่า พ่อจ่าดำ หรือ เจ้าพ่อดำ ตั้งอยู่ภายในใจกลางของค่ายวชิราวุธ กองทัพภาคที่ 4 นครศรีธรรมราช ห่างจากตัวเมืองนครศรีธรรมราช ไปตามถนนสายนครศรีธรรมราช-ท่าแพ ทางทิศเหนือประมาณ 6 กิโลเมตร เป็นหนึ่งในผลงานชิ้นเอกของ ศาสตราจารย์ ศิลป์ พีระศรี ใน สงครามโลกครั้งที่สอง เมื่อวันที่ 8 ธันวาคม 2484 เพื่อเป็นการรำลึกถึงวีรกรรมของเหล่าบรรดาทหารหาญที่พลีชีพ ต่อสู้ข้าศึก เพื่อปกป้องมาตุภูมิ เหตุการณ์การสู้รบในวันนั้น กองทัพไทยต้องสูญเสียกำลังทหาร และยุวชนทหาร ช่วยรบในจังหวัดปัตตานี สงขลา สุราษฎร์ธานี ชุมพร ประจวบคีรีขันธ์ และนครศรีธรรมราช รวมกว่า 100 นาย ดังปรากฏนามจารึกไว้ที่ฐานอนุสาวรีย์ ทั้ง 6 ด้านอนุสาวรีย์จ่าดำ หรือ อนุสาวรีย์วีรไทย ยังคงยืนตระหง่านบนจุด ที่ได้สู้รบปกป้องปฐพีไทยสืบมา เรื่องราวการต่อสู้ดังกล่าวนั้น มีดังนี้ คือ ใน พ.ศ. 2482 ได้เกิดวิกฤตการณ์สงครามโลกครั้งที่ 2 ในทวีปยุโรป โดยมีเยอรมนี และอิตาลีซึ่งเรียกว่าฝ่ายอักษะฝ่ายหนึ่ง กับสัมพันธมิตรซึ่งประกอบด้วยสหราชอาณาจักร และฝรั่งเศสอีกฝ่ายหนึ่ง การสงครามได้ขยายตัวกว้างขวาง ครั้นถึง พ.ศ. 2484 ญี่ปุ่นเข้าร่วมกับฝ่ายอักษะ สงครามได้ลุกลามเข้าสู่ทวีปเอเชีย โดยญี่ปุ่นยกพลขึ้นบกพร้อมกันในประเทศสิงคโปร์ อินโดนีเซีย มลายู และไทย เมื่อเช้าตรู่วันที่ 8 ธันวาคม พ.ศ. 2484 ซึ่งเป็นเวลาเดียวกันกับที่โจมตี ฐานทัพเรือเพิร์ลฮาเบอร์ ของ สหรัฐอเมริกา ในประเทศไทย ญี่ปุ่น ยกพลขึ้นบกพร้อมกันที่ สมุทรปราการ ประจวบคีรีขันธ์ ชุมพร สุราษฎร์ธานี สงขลา ปัตตานี นครศรีธรรมราช และ ปราจีนบุรี โดยที่ฝ่ายไทยไม่คาดคิด จังหวัดนครศรีธรรมราช เป็นที่ตั้งกองกำลังสำคัญของภาคใต้ คือมณฑลทหารบกที่ 6 ในเวลานั้น มี พลตรีหลวงเสนาณรงค์ เป็นผู้บัญชาการมณฑล เช้าวันเกิดเหตุ ได้รับแจ้งข่าวจากนายไปรษณีย์ นครศรีธรรมราชว่า ญี่ปุ่นได้ส่งเรือรบ ประมาณ 15 ลำ มาลอยลำในอ่าวสงขลา และได้ยกพลขึ้นบกที่เมืองสงขลา พลตรีหลวงเสนาณรงค์ ผู้บัญชาการมณฑลทหารบกที่ 6 จึงสั่งการรับศึก และสั่งให้เตรียมกำลังเคลื่อนย้ายไปสนับสนุนกองทัพสงขลา โดยด่วน ขณะเตรียมการอยู่นั้น ก็ได้รับแจ้งจากพลทหารว่า ญี่ปุ่นได้ยกพลขึ้นบกที่บ้านท่าแพ ตำบลปากพูน ผู้บัญชาการมณฑลจึงสั่งการให้ทุกคน ทำการต่อสู่เต็มกำลัง โดยความมุ่งหมายที่จะมิให้กองทหารญี่ปุ่น เข้ายึดโรงทหารได้เป็นอันขาด การสู้รบระหว่างทหารไทย ยุวชนทหาร กับทหารญี่ปุ่นเป็นไปในลักษณะประจัญหน้า พื้นที่บริเวณสู้รบอยู่ในแนวเขตทหารด้านเหนือ กับบริเวณตลาดท่าแพ มี ถนนราชดำเนิน ผ่านพื้นที่ในแนว เหนือ-ใต้ การรบทำได้ไม่สะดวกนัก เพราะ ตลอดเวลาตั้งแต่ 07
เพลย์ แชนแนล

รายชื่อกลุ่มบริษัทและธุรกิจในเครือจีเอ็มเอ็ม แกรมมี่
สมาชิกสภาผู้แทนราษฎรจังหวัดสุราษฎร์ธานี

จังหวัดสุราษฎร์ธานี มีเขตเลือกตั้งสมาชิกสภาผู้แทนราษฎร 7 เขต (สำหรับการเลือกตั้ง พ.ศ. 2566) และมีสมาชิกสภาผู้แทนราษฎรแบบแบ่งเขตเลือกตั้งได้ 7 คน จากทั้งหมด 400 คนทั่วประเทศในสภาผู้แทนราษฎรไทย หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยจังหวัดสุราษฎร์ธานีมีสมาชิกสภาผู้แทนราษฎรคนแรก คือ ขุนวรศาสน์ดรุณกิจ (ฝ้าย บุญเลี้ยง)
สมาชิกสภาผู้แทนราษฎรจังหวัดอำนาจเจริญ

จังหวัดอำนาจเจริญ มีเขตเลือกตั้งสมาชิกสภาผู้แทนราษฎร 2 เขต (สำหรับการเลือกตั้ง พ.ศ. 2566) และมีสมาชิกสภาผู้แทนราษฎรแบบแบ่งเขตเลือกตั้งได้ 2 คน จากทั้งหมด 400 คนทั่วประเทศในสภาผู้แทนราษฎรไทย หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยขณะนั้นอำนาจเจริญยังเป็นเพียงอำเภอหนึ่งของจังหวัดอุบลราชธานี ปี พ.ศ. 2536 อำนาจเจริญยกฐานะขึ้นเป็นจังหวัด และได้แยกเขตเลือกตั้งที่ 3 ของจังหวัดอุบลราชธานี (จากการเลือกตั้งในเดือนกันยายน พ.ศ. 2535) มาเป็นเขตเลือกตั้งของจังหวัดอำนาจเจริญ โดยมีสมาชิกสภาผู้แทนราษฎรชุดแรก คือ นายสุทัศน์ เงินหมื่น นายวิฑูรย์ นามบุตร และนายสนิท จันทรวงศ์
บีบีเอ็มจีคอร์ปอเรชัน

บีบีเอ็มจีคอร์ปอเรชัน (อังกฤษ: BBMG Corporation; SEHK: 2009, SSE: 601992) หรือชื่อเต็ม เป่ยจิงบิลดิงแมททีเรียลกรุ๊ปคอร์ปอเรชัน (อังกฤษ: Beijing Building Materials Group Corporation) เป็นผู้นำด้านการผลิตปูนซีเมนต์ รวมทั้งเป็นผู้พัฒนาอสังหาริมทรัพย์ ซึ่งมีสำนักงานใหญ่อยู่ที่กรุงปักกิ่ง ประเทศจีน นอกจากนี้ ยังเป็นผู้จำหน่ายวัสดุก่อสร้างที่ใหญ่ที่สุดในกรุงปักกิ่ง, เทียนจิน และมณฑลเหอเป่ย์ บีบีเอ็มจีคอร์ปอเรชันเป็นองค์กรรัฐวิสาหกิจ ร่วมกับบีบีเอ็มจีกรุ๊ปคอมพานีลิมิเต็ดซึ่งเป็นผู้ถือหุ้นใหญ่ในสัดส่วน 45% ของการถือหุ้น (เมื่อปลาย ค.ศ. 2010) บีบีเอ็มจีกรุ๊ปคอมพานีลิมิเต็ดเป็นองค์กรรัฐวิสาหกิจที่ได้รับการดูแลโดยคณะกรรมการบริหารและตรวจสอบสินทรัพย์รัฐวิสาหกิจของรัฐบาลเทศบาลปักกิ่ง บริษัทนี้ได้ระดมทุนสาธารณะในรูปแบบการเสนอขายหุ้นครั้งแรกให้แก่สาธารณชน และจดทะเบียนในตลาดหลักทรัพย์ฮ่องกงใน ค.ศ. 2009 ด้วยราคาเสนอขายครั้งแรกที่ 6.38 ดอลลาร์ฮ่องกงต่อหุ้น บริษัทนี้ดึงดูดห้านักลงทุนที่สำคัญ ซึ่งได้แก่ ไชน่าอินเวสท์เมนท์คอร์ปอเรชัน, ไชน่าไลฟ์อินซูแรนซ์, กลุ่มการลงทุนธนาคารแห่งประเทศจีน, โอช-ซิฟฟ์เฮดจ์ฟันด์ และโรเบิร์ต คว๊อค แห่งเคอร์รี่กรุ๊ป
บรมยุคฟาเนอโรโซอิก

บรมยุคฟาเนอโรโซอิก (อังกฤษ: Phanerozoic) เป็นมหายุคทางธรณีวิทยาในปัจจุบันทางธรณีกาล และเป็นหนึ่งในระหว่างสัตว์มีชีวิตที่มีอยู่มากมาย โดยปกคลุมตั้งแต่ประมาณ 542 ล้านปี และย้อนกลับไปในระยะเวลา เมื่อสัตว์เปลือกแข็งที่มีความหลากหลายปรากฏตัวครั้งแรก โดยชื่อนี้มาจากคำกรีกโบราณ φανερός และ ζωή หมายถึง ชีวิตที่มองเห็น เนื่องจากเป็นความเชื่อหลังจากที่ยุคแคมเบรียนกำเนิดขึ้น เป็นระยะแรกของยุคนี้ ระยะเวลาก่อนบรมยุคฟาเนอโรโซอิกเรียกว่า มหายุคพรีแคมเบรียน ซึ่งตอนนี้แบ่งออกเป็น บรมยุคฮาเดียน,บรมยุคอาร์เคียน และบรมยุคโพรเทอโรโซอิก ช่วงเวลาของบรมยุคฟาเนอโรโซอิก รวมถึงการกำเนิดอย่างรวดเร็วของจำนวนสัตว์ไฟลัม วิวัฒนาการของไฟลัมเหล่านี้มีหลากหลายรูปแบบ การกำเนิดขึ้นของพืช การพัฒนาการของพืชที่ซับซ้อน วิวัฒนาการของปลา การพัฒนาการของสัตว์บก และการพัฒนาการของสมัยฟัวนาส ในช่วงระยะเวลาที่ปกคลุมทวีปที่กำลังลอยเคว้งคว้าง ท้ายที่สุดการรวบรวมเข้าเป็นทวีปเดียวที่รู้จักกันดี คือ มหาทวีปแพนเจีย แล้วก็แยกตัวออกไปเป็นทวีปในปัจจุบัน
ทะเลทรายคาลาฮารี

ทะเลทรายคาลาฮารี (อังกฤษ: Kalahari Desert) เป็นทะเลทรายในทวีปแอฟริกาใต้ มีเนื้อที่ 900,000 ตร.กม. (350,000 ตร.ไมล์) ครอบคลุมพื้นที่ในประเทศบอตสวานา และบางส่วนของประเทศแอฟริกาใต้และนามิเบีย มีปริมาณน้ำฝนน้อยมาก ในฤดูร้อนมีอุณหภูมิสูงมาก มีปริมาณน้ำฝนราว 3–7.5 นิ้ว (76–190 มม.) ต่อปี จากการที่มีพอมีฝนตกอยู่บ้าง ทำให้ทะเลทรายคาลาฮารี ได้ชื่อว่าเป็นทะเลทรายที่อุดมสมบูรณ์และเปียกชื้นที่สุดของแอฟริกา มีสัตว์ป่าอาศัยอยู่มาก สภาพภูมิประเทศเป็นทุ่งหญ้าสลับกับต้นไม้ มีลักษณะคล้ายทุ่งสะวันนา ในอดีตทะเลทรายคาลาฮารีเคยมีพื้นที่กว้างขวางไปจรดถึงทะเลทรายสะฮาราทางตอนเหนือ ปัจจุบันอุณหภูมิในช่วงเวลากลางวันที่แดดร้อนจัดอาจสูงได้ถึง 70 องศาเซลเซียสบนพื้นดิน และในเวลากลางคืนก็มีอุณหภูมิถึงขั้นติดลบ
ธงราชวงศ์ชิง

ธงของราชวงศ์ชิง มีชื่อเรียกว่า "ธงมังกรเหลือง" (จีน: 黃龍旗) เป็นธงสี่เหลี่ยมผืนผ้าสีเหลือง กลางธงมีรูปมังกรห้าเล็บสีน้ำเงิน บริเวณมุมธงบนด้านคันธงตรงเหนือปากมังกรมีรูปไข่มุกสีแดง ถือกันว่าธงนี้เป็นธงชาติจีนแบบแรกสุดในประวัติศาสตร์ ราชวงศ์ชิงเป็นราชวงศ์จักรพรรดิที่ปกครองประเทศจีนลำดับสุดท้าย สถาปนาเมื่อ ค.ศ. 1644 และถูกโค่นล้มด้วยการปฏิวัติซินไฮ่ในปี ค.ศ. 1912 ลักษณะของธงดังที่ปรากฏข้างต้นนี้เป็นแบบที่ใช้อยู่ระหว่าง ค.ศ. 1890 - 1912 โดยดัดแปลงจากธงสีเหลืองของกองทัพแปดกองธง ทั้งนี้ สีเหลืองเป็นสีของจักรพรรดิจีนตั้งแต่สมัยโบราณ อนึ่งยังเป็นสีที่หมายถึงชนเผ่าแมนจูด้วย ส่วนมังกรห้าเล็บเป็นสัญลักษณ์ของพระราชอำนาจของจักรพรรดิ ประวัติของการกำหนดธงชาติจีนในยุคราชวงศ์ชิงสามารถสืบย้อนไปได้ราวปี ค.ศ. 1856 ในเวลานั้นได้เกิดกรณีเรือแอโรว์ ซึ่งมีสาเหตุจากเรือสินค้าจีนได้ชักธงเรือของต่างประเทศ (อังกฤษ) ขึ้นท้ายเรือของตน เนื่องจากในเวลานั้นประเทศจีนยังไม่มีธงสัญลักษณ์ของชาติอย่างเป็นทางการ ต่อมาในปี ค.ศ. 1862 กะลาสีเรือของจักรพรรดินาวีต้าชิงและราชนาวีอังกฤษได้รบกันในแม่น้ำแยงซีเกียง เพื่อเป็นการตอบสนองคำชี้แจงของราชนาวีอังกฤษในเรื่อการไม่อาจแยกแยะเรือของจีนออกจากเรือของชาติอื่นได้ เจ้าชายก่ง (ก่งชินหวัง - 恭親王) จึงกระตุ้นให้เจิง กว๋อฟาน (曾國藩) สร้างธงราชการสำหรับรัฐบาลราชวงศ์ชิงขึ้น และแนะนำให้ใช้ธงมังกรพื้นเหลือง ซึ่งมีใช้อยู่ในแปดกองธงของแมนจู และ กองทัพต้าชิง ในเวลานั้น เจิง กว๋อฟานจึงเอาแบบธงดังกล่าวซึ่งเป็นรูปสี่เหลี่ยมจัตุรัส มาตัดออกมุมหนึ่งให้เป็นรูปสามเหลี่ยมเพื่อให้แตกต่างจากธงเดิม และได้ใช้ในราชการระหว่าง ค.ศ
ดราก้อนบอล Z ศึกสงครามเทพเจ้า

ดราก้อนบอล Z ศึกสงครามเทพเจ้า (ญี่ปุ่น: ドラゴンボールＺ 神と神 ＢＡＴＴＬＥ ＯＦ ＧＯＤＳ; อังกฤษ: Dragon Ball Z: Battle of Gods) เป็นภาพยนตร์แอนิเมชันแอ็คชั่นจากประเทศญี่ปุ่นซึ่งกำลังเตรียมจัดฉาย โดยเป็นส่วนหนึ่งของซีรีส์ ดราก้อนบอล และกำกับโดย มาซาฮิโร โฮโซดะ ภาพยนตร์มีกำหนดเปิดตัวที่ประเทศญี่ปุ่นในวันที่ 30 มีนาคม ค.ศ. 2013  ซึ่งเทรลเลอร์ชุดแรกที่จัดฉายได้รับความสนใจจากผู้ชม 178 ประเทศทั่วโลกเป็นอย่างสูง ทั้งใน ประเทศญี่ปุ่น, สหรัฐอเมริกา, บราซิล, เม็กซิโก, ฝรั่งเศส, ชิลี, อาร์เจนตินา, เปรู, สเปน และสหราชอาณาจักร ภาพยนตร์ชุดนี้นำเสนอเหตุการณ์ ดราก้อนบอล Z ที่เกิดขึ้นในช่วงตอนที่ 517 และ 518 ภายหลังจากศึกจอมมารบู ในช่วงระยะเวลา 10 ปี และมีการปรากฏตัวของตัวละครอย่าง ซุน โกคู, คุริริน, พิคโกโร่ และเบจิต้าในภาพยนตร์ดังกล่าว โดยเนื้อหาจะสอดคล้องกับประวัติศาสตร์ที่เกิดขึ้น เว็บไซต์ทางการได้เปิดตัวเทรลเลอร์ชุดแรกในวันที่ 8 สิงหาคม ค.ศ. 2012  บทความภาพยนตร์นี้ยังเป็นโครง คุณสามารถช่วยวิกิพีเดียได้โดยการเพิ่มเติมข้อมูล ดูเพิ่มที่โครงการวิกิภาพยนตร์
กลีเซอ 581 อี

กลีเซอ 581 อี (อังกฤษ: Gliese 581 e) หรือ Gl 581 e เป็นดาวเคราะห์นอกระบบโคจรรอบดาวแคระแดง กลีเซอ 581 อยู่ห่างจากโลก 20.5 ปีแสง ในกลุ่มดาวคันชั่ง มันเป็นดาวเคราะห์ดวงที่สี่ที่ถูกค้นพบในระบบดาวเคราะห์กลีเซอ 581 โดยเป็นดาวเคราะห์ดวงแรกในระบบดาวเคราะห์กลีเซอ 581 ดาวเคราะห์ที่ถูกค้นพบในหอดูดาวเจนีวา โดยทีมงานโดย มิเชล เมเยอร์ โดยเขาใช้อุปกรณ์ HARPS บนกล้องโทรทรรศน์ยุโรปใต้หอ 3.6 เมตร (140 นิ้ว) ในหอดูดาวลาซียา ประเทศชิลี และเขาได้ประกาศการค้นพบดาวเคาระห์นี้เมื่อวันที่ 21 เมษายน ค.ศ. 2009 วิกิมีเดียคอมมอนส์มีสื่อเกี่ยวกับ Gliese 581 e วิกิข่าว มีข่าวที่เกี่ยวข้อง: Discovery of smallest exoplanet yields 'extraordinary' find พิกัด: 15h 19m 26s, −07° 43′ 20″ บทความดาราศาสตร์นี้ยังเป็นโครง คุณสามารถช่วยวิกิพีเดียได้โดยการเพิ่มเติมข้อมูล
วัฒนธรรมตะวันตก

วัฒนธรรมตะวันตก หรือคำอื่นที่ใช้แทนกันได้อย่าง อารยธรรมตะวันตก, วัฒนธรรมตะวันตก หรือ สังคมตะวันตก เป็นมรดกทางบรรทัดฐาน, ค่านิยม, จารีตและวิถีประชา, ความเชื่อ, ระบบการเมือง, สิ่งประดิษฐ์ และเทคโนโลยีของโลกตะวันตก ศัพท์นี้ครอบคลุมกว่าทวีปยุโรปไปยังประเทศและวัฒนธรรมที่ในอดีตมีความเชื่อมโยงกับยุโรปอย่างมากผ่านการอพยพ การล่าอาณานิคม หรืออิทธิพล วัฒนธรรมตะวันตกได้รับอิทธิพลมากที่สุดจากวัฒนธรรมกรีก-โรมัน, วัฒนธรรมคริสเตียน และวัฒนธรรมเจอร์มานิกในระดับหนึ่ง การขยายตัวของวัฒนธรรมกรีกไปยังโลกสมัยเฮลเลนิสต์ในเมดิเตอร์เรเนียนตะวันออกนำไปสู่การสังเคราะห์ระหว่างวัฒนธรรมกรีกกับตะวันออกใกล้ และความก้าวหน้าที่สำคัญในด้านวรรณกรรม วิศวกรรมศาสตร์ และวิทยาศาสตร์ และเป็นผู้จัดเตรียมวัฒนธรรมสำหรับการขยายตัวของศาสนาคริสต์ในยุคแรกกับพันธสัญญาใหม่ในภาษากรีก ยุคสมัยนี้ทับซ้อนและตามหลังด้วยโรมที่มีส่วนสำคัญในด้านกฎหมาย รัฐบาล วิศวกรรม และองค์กรทางการเมือง ศาสนาคริสต์ โดยหลักคือคริสตจักรโรมันคาทอลิก และภายหลังโปรเตสแตนต์ มีบทบาทสำคัญในการก่อตัวของอารยธรรมตะวันตกตั้งแต่อย่างน้อยในคริสต์ศตวรรษที่ 4 และศาสนายูดาห์ด้วย รากฐานที่สำคัญของแนวคิดตะวันตกที่เริ่มต้นในกรีซโบราณและพัฒนาผ่านสมัยกลางและสมัยฟื้นฟูศิลปวิทยาคือแนวคิดเหตุผลนิยมในด้านต่าง ๆ ของชีวิตที่พัฒนาด้วยปรัชญาเฮเลนิสติก, ลัทธิอัสมาจารย์ และมนุษยนิยม ภายหลังประจักษ์นิยมนำไปสู่จุดเริ่มต้นของระเบียบวิธีแบบวิทยาศาสตร์ การปฏิวัติวิทยาศาสตร์ และยุคเรืองปัญญา บทความมนุษย์ มานุษยวิทยา และเรื่องที่เกี่ยวข้องนี้ยังเป็นโครง คุณสามารถช่วยวิกิพีเดียได้โดยการเพิ่มเติมข้อมูล
กลีเซอ 876 ดี

กลีเซอ 876 ดี เป็นดาวเคราะห์นอกระบบที่อยู่ห่างจากกลุ่มดาวคนแบกหม้อน้ำประมาณ 15 ปีแสง ดาวเคราะห์ดวงนี้เป็นดาวเคราะห์ดวงที่สามที่ค้นพบอยู่ในวงโคจรรอบดาวแคระแดง กลีเซอ 876 ณ ตอนที่ค้นพบนั้นนับได้ว่าดาวเคราะห์ดวงนี้เป็นดาวเคราะห์ที่มีมวลต่ำที่สุดในบรรดาดาวเคราะห์ใด ๆ ที่รู้จักกัน ถ้าไม่นับดาวเคราะห์พัลซาร์ที่โคจรรอบ PSR B1257+12 จากการที่มันมีมวลต่ำมากนี่เองจึงถูกจัดประเภทว่าเป็นดาวเคราะห์คล้ายโลกหรือซูเปอร์เอิร์ธ พิกัด: 22h 53m 16.7s, −14° 15′ 49″
กลีเซอ 876 บี

กลีเซอ 876 บี เป็นดาวเคราะห์นอกระบบที่อยู่ในวงโคจรรอบดาวแคระแดง กลีเซอ 876 ในกลุ่มดาวคนแบกหม้อน้ำ ดาวดวงนี้ค้นพบในเดือนมิถุนายน ค.ศ. 1998 เป็นดาวเคราะห์ดวงแรกที่ถูกค้นพบในวงโคจรของดาวแคระแดง พิกัด: 22h 53m 16.73s, −14° 15′ 49.3″
การปราบปรามการก่อกบฏ

ปฏิบัติการการปราบปรามการก่อกบฏ (อังกฤษ: counter-insurgency หรือ counterinsurgency; ย่อ: COIN) เกี่ยวข้องกับการปฏิบัติที่ดำเนินโดยรัฐบาลที่ได้รับการรับรองของชาติเพื่อจำกัดหรือปราบปรามการก่อการกำเริบ (insurgency) ที่มีต่อรัฐบาลนั้น โดยหลัก ผู้ก่อการกำเริบมุ่งทำลายหรือลบอำนาจทางการเมืองของเจ้าหน้าที่ของรัฐที่ป้องกันในประชากรที่ผู้ก่อการมุ่งควบคุม และกำลังปราบปรามการก่อกบฏมุ่งปกป้องอำนาจนั้นและลดหรือกำจัดอำนาจที่กำลังเข้าแทนที่ของผู้ก่อการ ปฏิบัติการปราบปรามการก่อกบฏเป็นสิ่งสามัญระหว่างสงคราม การยึดครองและการกบฏด้วยอาวุธ การปราบปรามการก่อกบฏอาจเป็นการปราบการกบฏ ร่วมกับยุทธวิธีอย่างเช่น แบ่งแยกแล้วปกครองซึ่งออกแบบมาเพื่อแยกความเชื่อมโยงระหว่างการก่อการกำเริบกับประชากรซึ่งผู้ก่อการกำเริบควบคุมอยู่ เพราะเป็นการยากหรือเป็นไปไม่ได้ที่จะแยกระหว่างผู้ก่อการกำเริบ ผู้สนับสนุนการก่อการกำเริบซึ่งไม่ร่วมทำการรบ (non-combatant) กับสมาชิกประชากรที่ไม่มีส่วนเกี่ยวข้องอย่างใด ทำให้ปฏิบัติการการปราบปรามการก่อกบฏมักต้องอาศัยความแตกต่างระหว่างผู้ก่อการกำเริบกับผู้ที่ไม่ร่วมทำการรบ บทความทหาร หรือการทหารนี้ยังเป็นโครง คุณสามารถช่วยวิกิพีเดียได้โดยการเพิ่มเติมข้อมูล
การหาอายุจากคาร์บอนกัมมันตรังสี

การหาอายุจากคาร์บอนกัมมันตรังสี (อังกฤษ: Radiocarbon dating, มักเรียกสั้นๆว่า การหาอายุคาร์บอน) เป็นวิธีการหาอายุจากธาตุกัมมันตรังสี (radiometric dating) รูปแบบหนึ่งโดยการใช้ปรากฏการณ์ธรรมชาติของ คาร์บอน-14 (14C) ซึ่งเป็นธาตุกัมมันตรังสี เพื่อประมาณการอายุของวัสดุคาร์บอน-แบริ่ง ได้ถึงประมาณ 58,000 ถึง 62,000 ปี แบบหยาบ หรือ ยังไม่สามารถบ่งชี้ได้แน่ชัด การหาอายุคาร์บอนมักนำมาใช้บ่งบอกอายุของคาร์บอนระหว่าง "ช่วงก่อนปัจจุบัน(BP)" กับ "ช่วงปัจจุบัน" ตามที่กำหนดไว้คือปีคริสต์ศักราช 1950 ซึ่งเป็นอายุที่สามารถบ่งชี้ได้เพื่อเทียบกับวันตามปฏิทิน หนึ่งในสิ่งที่ใช้การคำนวณหาอายุของคาร์บอนมากที่สุดคือ การประมาณการอายุของซากสารประกอบอินทรีย์ที่ได้จากการขุดค้นทางโบราณคดี ในขณะที่พืชเปลี่ยนคาร์บอนไดออกไซด์(CO2) ในชั้นบรรยากาศ ด้วยการแยกอินทรียวัตถุตามขั้นตอนการสังเคราะห์ด้วยแสง เป็นการเพิ่มปริมาณของ 14Cให้ใกล้เคียงกับระดับของไอโซโทปคาร์บอนในชั้นบรรยากาศ เมื่อพืชตายหรือถูกกินโดยสิ่งมีชีวิตอื่น(ตัวอย่าง โดยมนุษย์หรือสัตว์อื่นๆ) การสะสมของส่วนประกอบ 14Cหยุดตัวลง และวัตถุลดลงตามอัตราเลขชี้กำลังเนื่องจากการย่อยสลายธาตุกัมมันตรังสีของ 14Cจากการเปรียบเทียบอัตราส่วนคงเหลือของ 14Cของวัตถุตัวอย่างเมื่อเปรียบเทียบจาก 14Cในชั้นบรรยากาศ ช่วยให้สามารถประเมินอายุของวัตถุตัวอย่างได้ เทคนิคการหาอายุของคาร์บอนนี้ได้รับการพัฒนาโดย Willard Libby และเพื่อนร่วมสถาบันศึกษาของเขาที่มหาวิทยาลัยชิคาโกในปีค.ศ. 1949 ในประเทศไทย หน่วยงานที่ให้บริการตรวจหาอายุด้วยวิธีคาร์บอนกัมมันตรังสีคือ สถาบันเทคโนโลยีนิวเคลียร์แห่งชาติ (องค์การมหาชน) ธาตุคาร์บอนมีสถานะคงที่ 2 สถานะคือ ไอโซโทปปลอดรังสีได้แก่ คาร์บอน-12 (มีนิวตรอน 6 โปรตอน 6) และ คาร์บอน-13 และไอโซโทปที่ไม่เสถียรคือ คาร์บอน-14 (14C) ซึ่งมีนิวตรอน 8 ตัว และยังคงหลงเหลือตกค้างอยู่บนโลก คาร์บอน-14 มีอายุสัมพัทธ์ของครึ่งชีวิตประมาณ 5,730 ปี กล่าวคือจำนวนโมเลกุลของคาร์บอน-14 จะเหลือครึ่งหนึ่งเมื่อมีอายุครบ 5,730 ปี โดยการสลายให้อนุภาคบีตา บทความเคมีนี้ยังเป็นโครง คุณสามารถช่วยวิกิพีเดียได้โดยการเพิ่มเติมข้อมูล
วัดสมณานัมบริหาร

วัดสมณานัมบริหาร เป็นวัดมหายานในสังกัดคณะสงฆ์อนัมนิกายแห่งประเทศไทย ตั้งอยู่ริมคลองผดุงกรุงเกษม แขวงสี่แยกมหานาค เขตดุสิต กรุงเทพมหานคร เป็นที่บรรจุอัฐิธาตุขององสรภาณมธุรส (บ๋าวเอิง) ซึ่งที่เคารพบูชาของบุคคลทั่วไป เดิมชื่อ วัดเกี๋ยงเพื้อกตื่อ ชาวญวนที่อพยพมาพึ่งพระบรมโพธิสมภารในรัชสมัยของพระบาทสมเด็จพระนั่งเกล้าเจ้าอยู่หัว เป็นผู้สร้างขึ้น ต่อมาในปี พ.ศ. 2449 พระบาทสมเด็จพระจุลจอมเกล้าเจ้าอยู่หัว ได้ทรงพระกรุณาโปรดเกล้าฯ พระราชทานนามวัดใหม่ว่า วัดสมณานัมบริหาร
MOA-2007-BLG-192Lb

MOA-2007-BLG-192Lb บางครั้งจะเรียกสั้นๆว่า MOA-192 b เป็นดาวเคราะห์นอกระบบที่อยู่ห่างจากโลกประมาณ 3,000 ปีแสง อยู่ในกลุ่มดาวคนยิงธนู ดาวดวงนี้ค้นพบการโคจรรอบดาวแคระน้ำตาล หรือดาวฤกษ์มวลต่ำ MOA-2007-BLG-192L โดยมีมวลประมาณ 3.3 เท่าของโลก และเป็นหนึ่งในดาวเคราะห์นอกระบบที่เล็กที่สุดเท่าที่ทราบมา มันถูกค้นพบเมื่อมีการตรวจสอบปรากฏการณ์ไมโครเลนส์ของแรงโน้มถ่วงเมื่อวันที่ 24 พฤษภาคม ค.ศ. 2007 ซึ่งการตรวจพบเป็นส่วนหนึ่งของโครงการสำรวจปรากฏการณ์ไมโครเลนส์ MOA-II ในการสำรวจที่หอดูดาวมหาวิทยาลัยเมานต์จอห์น ในประเทศนิวซีแลนด์ ระบบดาวเคราะห์หลักก็มีขนาดเล็กเช่นกัน โดยมีมวลประมาณ 6% ของดวงอาทิตย์ มันอาจจะเป็นขนาดเล็กเกินไปที่จะรักษาปฏิกิริยาฟิวชัน ทำให้เปล่งแสงราง ๆ แบบดาวแคระน้ำตาล นอกจากนี้ระยะทางโดยประมาณที่คาดการณ์ระหว่าง MOA-2007-BLG-192Lb และดาวฤกษ์หลักคือประมาณ 0.62 หน่วยดาราศาสตร์ ซึ่งหมายความว่าดาวเคราะห์อาจจะก่อตัวโดยประกอบด้วยน้ำแข็งและก๊าซจำนวนมาก เช่นเดียวกับเช่น ดาวเนปจูน (ดาวเคราะห์น้ำแข็งยักษ์) ที่มีองค์ประกอบดังกล่าวมากกว่า ดาวเคราะห์คล้ายโลก ตามอ้างอิงจากนักดาราศาสตร์ เดวิด เบนเนตต์ ของมหาวิทยาลัยนอเตอร์เดม พิกัด: 18h 08m 04s, −27° 09′ 00″
อัดดัมมาม

อัดดัมมาม (อาหรับ: الدمام Ad Dammām) เป็นเมืองใหญ่ที่สุดในแคว้นตะวันออก ประเทศซาอุดีอาระเบีย เป็นเขตที่มีน้ำมันมากที่สุดในโลก ตั้งอยู่ใกล้อ่าวเปอร์เซีย ทางตะวันออกของประเทศ ตรงข้ามกับประเทศบาห์เรน บทความประเทศ ดินแดน หรือเขตการปกครองนี้ยังเป็นโครง คุณสามารถช่วยวิกิพีเดียได้โดยการเพิ่มเติมข้อมูล
กิตติคุณ แจ่มสุวรรณ

กิตติคุณ แจ่มสุวรรณ เกิดเมื่อวันที่ 9 มิถุนายน พ.ศ. 2527 เป็นนักฟุตบอลไทย เกิดที่ จังหวัดกาฬสินธุ์ ปัจจุบันเล่นให้กับหนองบัว พิชญ ในไทยลีก ตำแหน่งผู้รักษาประตู